अफगानिस्तान में नाटो के 4 सैनिक मारे गए  
अफगानिस्तान के दक्षिणी और पूर्वी इलाके में हुई दो अलग-अलग घटनाओं में नाटो के नेतृत्व वाले आईएसएफ के चार सैनिक मारे गए।
अफगानिस्तान के दक्षिणी और पूर्वी इलाके में हुई दो अलग-अलग घटनाओं में उत्तर अटलांटिक संधि संगठन (नाटो) के नेतृत्व वाले अंतर्राष्ट्रीय सुरक्षा सहायता बल (आईएसएफ) के चार सैनिक मारे गए। समाचार एजेंसी आरआईए नोवोस्ती के मुताबिक नाटो की तरफ से हालांकि अभी सैनिकों की पहचान के बारे में जानकारी नहीं दी गई है।  अफगानिस्तान में यह घटना ऐसे समय में हुई है, जब एक दिन पहले ही एक सैन्य हेलीकॉप्टर के दुर्घटनाग्रस्त हो जाने से 38 सैनिकों की मौत हो गई, जिसमें अफगान और अमेरिकी सैनिक शामिल थे। गौरतलब है कि इस साल की शुरुआत से ही अब तक अफगानिस्तान में 380 से ज्यादा विदेशी सैनिक और अधिकारी मारे जा चुके हैं।